ครม.เด้งอธิบดีกรมบัญชีกลาง
ครม.เด้งอธิบดีกรมบัญชีกลาง โยก ผู้อำนวยการ สคร. มานั่งแทน
22 ธ.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) มีมติโยกย้ายผู้บริหารระดับสูงกระทรวงการคลัง โดยให้นายภูมิศักดิ์ อรัญญาเกษมสุข อธิบดีกรมบัญชีกลาง ไปเป็นรองปลัดกระทรวงการคลัง
ทั้งนี้ ครม. มีมติเห็นชอบให้นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) มาเป็น อธิบดีกรมบัญชีกลาง
ขณะเดียวกัน ครม. เห็นชอบให้ นางปานทิพย์ ศรีพิมล รองปลัดกระทรวงการคลัง ไปเป็นผู้อำนวยการ สคร.